Diari Oficial de la Generalitat Valenciana


Sumari del DOGV 4443, del 19-02-2003 (2003/1585)

ORDE de 23 de desembre de 2002, de la Conselleria de Cultura i Educació, per la qual es concedix autorització d'obertura i funcionament d'una unitat d'Educació Especial (suport a la integració) al centre docent privat La Baronia San Antonio Abad, de Gilet (València).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1585


Data del document
:   23-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Gilet
    * ensenyament privat
    * centre d'ensenyament

ORDE de 23 de desembre de 2002, de la Conselleria de Cultura i Educació, per la qual es concedix autorització d'obertura i funcionament d'una unitat d'Educació Especial (suport a la integració) al centre docent privat La Baronia San Antonio Abad, de Gilet (València). [2003/1585]
  
L'expedient ha sigut incoat a instància del representant de la titularitat del centre, el qual sol·licita l'autorització d'obertura i funcionament d'una unitat d'Educació Especial (suport a la integració).
  
La Direcció General de Centres Docents ha declarat, per resolució de data 26 de juny de 2002, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial de Cultura i Educació de València, i inclou informe favorable de la Unitat Tècnica de Construccions i el compromís d'aportar davant la Direcció Territorial de Cultura i Educació de València la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar, amb efectes de l'inici del present curs escolar, l'obertura i funcionament d'una unitat d'Educació Especial (suport a la integració), al centre que a continuació s'indica i en els termes que s'especifiquen:
  
Centre: La Baronia San Antonio Abad
  
Titular: Arquebisbat de València
  
Domicili: plaça de l'Església, 1
  
Localitat: Gilet
  
Província: València
  
Codi: 20942689
  
Ensenyaments i capacitat màxima que s'autoritza:
  
- Educació Especial (suport a la integració), amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 64 llocs escolars.
  
- 8 unitats d'Educació Secundària Obligatòria, amb 238 llocs escolars.
  
- 1 unitat d'Educació Especial (suport a la integració) amb 15 llocs escolars.
  
Segon
  
Modificar simultàniament, si és procedent, l'autorització corresponent als altres nivells educatius del centre, en els termes que s'assenyala, com a configuració total del centre.
  
DISPOSICIÓ ADDICIONAL PRIMERA
  
El centre que no hi ha aportat la relació de professors i les titulacions respectives haurà de fer-ho davant la Direcció Territorial de Cultura i Educació de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
DISPOSICIÓ ADDICIONAL SEGONA
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar del sendemà de la notificació o publicació, segons corresponga.
  
València, 23 de desembre de 2002
  
El conseller de Cultura i Educació
  
MANUEL TARANCÓN FANDOS